EkBass/fiwiki-20250220-pages-articles huggingface dataset:
El Hierro

El Hierro tai Ferro on yksi Kanariansaarista. Se kuuluu Santa Cruz de Tenerifen maakuntaan. El Hierron pinta-ala on 278 km² ja sen väkiluku oli 10 753 vuonna 2008. El Hierro on Graciosan jälkeen toiseksi pienin asutuista Kanariansaarista. Saaren ainoat kunnat ovat El Pinar de El Hierro, La Frontera ja Valverde. Valverde on saaren hallinnollinen keskus, ja vuonna 2013 siellä oli 5 048 asukasta. El Pinar de El Hierro tuli omaksi kunnaksi La Fronterasta vuonna 2007. == Maantiede ja luonto == El Hierro on pieni, vulkaaninen saari, jonka maasto on karun kaunista. Tulivuorenpurkauksia tapahtuu kuitenkin vain harvoin: syksyllä 2011 tapahtunut vedenalainen tulivuorenpurkaus oli ensimmäinen sitten vuoden 1793. Muun muassa La Restingasta löytyy laavahiekkainen uimaranta. El Hierrolla elää myös monia kotoperäisiä lajeja, muun muassa äärimmäisen uhanalainen isohierronsisilisko. El Hierron saarella on Euroopan unionin eteläisin kohta, mikäli EU:n jäsenmaiden merentakaisia territorioita ei oteta huomioon. == Matkailu == El Hierrolla käy vain vähän turisteja, eikä esimerkiksi Suomesta järjestetä pakettimatkoja El Hierrolle. Saari on erittäin rauhallinen lomakohde, jossa yöelämä ja ostosmahdollisuudet ovat minimaalisia. Saari sopii erityisen hyvin patikoijille, sillä saarella on useita eritasoisia vaellusreittejä sekä mahtavia näköalapaikkoja. Saarta on myös pidetty yhtenä Euroopan parhaista sukelluskohteista, sillä merivesi on kirkasta ja merestä löytyy eksoottisia kaloja. El Hierrolla on myös hyvät mahdollisuudet rauhalliseen rantalomailuun. Saarella on vain muutama hotelli, mutta suosittuja majoitusmuotoja ovat myös lomahuoneistot sekä luonnon keskellä sijaitsevat mökit ja maatilat. == Liikenne == El Hierrolla on pieni lentoasema, jonne likennöidään vain paikallislentoja Teneriffalta ja Gran Canarialta. Lentoasema sijaitsee pääkaupunki Valverden kupeessa. Teneriffalta on El Hierrolle myös lauttayhteys. == Ferron meridiaani == Vanhalla ajalla Ferro oli maailman läntisin tunnettu maa-alue. Tämän vuoksi Klaudios Ptolemaios valitsi Ferron meridiaanin lähtökohdaksi, josta maailman pituusasteet laskettiin. Saman pituuspiirin määräsi vuonna 1634 myös kardinaali Richelieu Ranskassa käytettävien karttojen nollapituuspiiriksi, mutta myöhemmin tarkoitukseen alettiin käyttää Pariisin observatorion pituuspiiriä. Suomessa pituusasteita mitattiin toisinaan Ferrosta vielä 1800-luvulla. Vasta Washingtonissa vuonna 1884 pidetyssä kansainvälisessä kokouksessa Greenwichin meridiaani määrättiin nollameridiaaniksi. == Galleria == Tiedosto:Valverde2009.jpg|Valverde Tiedosto:Concepcionvalverde2009.JPG|Kirkko Valverdessa Tiedosto:Miradorlapeña2009.JPG|Mirador de la Peña Tiedosto:ValleElGolfo.jpg|El Golfon laakso Tiedosto:La Dehesa.jpg|La Dehesa Tiedosto:FaroDeOrchilla 17.jpg|Orchillan majakka |Roque de Bonanza Tiedosto:EOS 20081224 14.jpg|Ratsastaja El Hierrolla == Lähteet == * === Viitteet === == Aiheesta muualla == * El Hierro - Rantapallo * El Hierro - vihreä paratiisisaari Kanarialla - Espanja-loma.fi * Viralliset sivut , * Info-Portal , , *
Andreas Isaksson

Andreas Isaksson (s. 3. lokakuuta 1981 Smygehamn, Skånen maakunta, Ruotsi) on ruotsalainen jalkapalloilija, pelipaikaltaan maalivahti. Hän on 199 senttimetriä pitkä. Isaksson on edustanut Trelleborgia, Juventusta, Djurgårdenia, Rennesiä, Manchester Cityä, PSV:tä ja Kasımpaşaa. Isaksson toimi pitkään Ruotsin maajoukkueen ykkösmaalivahtina. Hän on kuulunut Ruotsin joukkueeseen vuoden 2002 MM-kisoissa, vuoden 2004 EM-kisoissa, vuoden 2006 MM- kisoissa, vuoden 2008 EM-kisoissa ja vuoden 2012 EM-kisoissa. Kaikkiaan hän pelasi 133 maaottelua vuosina 2002–2016. == Lähteet == Luokka:Ruotsalaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Grob

Grob-Werke Verwaltungs GmbH on saksalainen vuonna 1926 perustettu ilmailualan teollisuusyhtiö. Se valmistaa työstökoneita ja lentokoneita. ==Ilmailu ja avaruustekniikka== Grob on ollut merkittävä purjelentokoneiden valmistaja, mutta nykyisin se painottuu yleisilmailukoneisiin kuten G 140TP ja G 115 sekä G 120. Grob SPn Utility Jet on kehitteillä oleva 8-paikkainen suihkuliikelentokone. Grob-Werken perusti vuonna 1926 tri Ernst Grob Münchenissä. Tuotanto oli aluksi polttomoottoreita ja konepajan työstökoneita. ==Lentokoneet== *Grob G 102 Astir (purjelentokone) *Grob G 103 Twin Astir (purjelentokone) *Grob G 104 Speed-Astir II / IIb (purjelentokone) *D 500 (LAPAS-lentokone) *G 109 A und B *G 115C *G 115E/EG *G 120A *G 140TP *G 160 Ranger *G 200 *G 520 Strato 1 / E *G 520T *Strato 2C *Grob SPn == Aiheesta muualla == * Grobin sivusto * Grobin ilmailu- ja avaruustekniikka Luokka:Saksalaiset lentokonevalmistajat
Thomas Sørensen

Thomas Løvendahl Sørensen (s. 12. kesäkuuta 1976 Fredericia, Tanska) on tanskalainen jalkapalloilija, pelipaikaltaan maalivahti. Sørensen pelasi seuratasolla kotimaassaan Odensessa, Vejlessä ja Svendborgissa sekä Englannissa Sunderlandissa, Aston Villassa ja Stokessa. Uransa hän päätti australialaisessa Melbourne Cityssä. Sørensen toimi pitkään Tanskan maajoukkueen ykkösmaalivahtina ja pelasi kaikkiaan 101 maaottelua vuosina 1999–2012. Hän on kuulunut Tanskan joukkueeseen muun muassa vuoden 2000 EM- kisoissa, vuoden 2002 MM-kisoissa ja vuoden 2004 EM-kisoissa. == Lähteet == Luokka:Tanskalaiset jalkapallomaalivahdit Luokka:Vuonna 1976 syntyneet Luokka:Elävät henkilöt
Natriumasetaatti

Natriumasetaatin kemiallinen kaava on NaC2H3O2 ja rakennekaava CH3COONa. Se on etikkahapon (CH3COOH) natriumsuola. Vedetön natriumasetaatti on normaaliolosuhteissa olomuodoltaan valkoista, hygroskooppista (ilmasta kosteutta helposti imevää), kiteistä jauhetta, jonka moolimassa on 82,04 g/mol, sulamispiste 324 °C, liukoisuus veteen 47 g/100ml 20 °C:n lämpötilassa, itsesyttymislämpötila 607 °C ja CAS-numero 127-09-3. Rakeista natriumasetaattia käytetään mm. lentokenttien liukkaudentorjunnassa paksumman jään poistoon. Natriumasetaattia käytetään elintarvikkeissa lähinnä säilöntäaineena ja happamuudensäätöaineena. Sen E-koodi on E262. Natriumasetaatista voi myös tehdä "kuumajäätä". Ensin kiehutetaan kuumalla levyllä vettä, johon lisätään natriumasetaattia niin kauan kunnes sitä ei enää liukene veteen. Seoksen annetaan jäähtyä huoneenlämpötilaan, jolloin se tulee ylikylläiseksi. Jäähtynyt, ylikylläinen liuos voi jähmettyä kosketuksesta natriumasetaatin kiteytyessä, ja sen lämpötila voi nousta yli 40 celsiusasteen. Tätä reaktiota käytetään hyväksi kädenlämmittimissä, joiden sisältämä geelimäinen natriumasetaattiliuos saadaan kiteytymään taivuttamalla pientä metallilevyä. Natriumasetaatti kuuluu näiden ominaisuuksiensa vuoksi ns. faasimuutosmateriaaleihin eli PCM-materiaali (Phase Change Material). ==Lähteet== == Aiheesta muualla == * *Natriumasetaattikuumajään valmistus Luokka:Asetaatit Luokka:Natriumyhdisteet Luokka:Säilöntäaineet
Doro Pesch

Doro Pesch (oik. Dorothee Pesch, s. 3. kesäkuuta 1964 Düsseldorf, Länsi-Saksa) on eräs tunnetuimmista naispuolisista heavy metal -laulajista, ja hän on ansainnut nimityksen Metal Queen. Doro asuu nykyään New Yorkissa. Doro aloitti uransa musiikin parissa Snakebite-yhtyeessä, mutta vuonna 1983 hän liittyi edellisenä vuonna perustettuun Warlock-yhtyeeseen. Vuonna 1987 Warlock menetti oikeudet nimeensä entiselle managerilleen, ja Doron ollessa ainoa alkuperäisjäsen bändissä, hän päätti jatkaa omalla nimellään ja aloitti soolouransa. Hänen toisen sooloalbuminsa on tuottanut Kiss-yhtyeen Gene Simmons. Doron yhtyeessä soittavat tällä hetkellä Nick Douglas (basso), Johnny Dee (rummut), Luca Princiotta (kitara) sekä Bas Maas (kitara). Doro on maininnut suosikkiyhtyeekseen Judas Priestin. Toukokuussa 2014 Doron juhlakeikalla vierailivat suomalaiset muusikot Mr. Lordi ja Amen. == Diskografia == ===Warlockin levyt=== * Mausoleum Demo (1983) * Burning the Witches (1984) * Hellbound (1985) * You Hurt My Soul (EP, 1985) * True As Steel (1986) * Triumph And Agony (1987) * Rare Diamonds (Kokoelma, 1991) * Earth Shaker Rock (Kokoelma, 1998) ===Soololevyt=== *Force Majeure (1989) *Doro (1990) *Rare Diamonds (1991) *True At Heart (1991) *Angels Never Die (1993) *Bad Blood (1993) *Doro Live (1993) *Machine II Machine (1995) *Machine II Machine: Electric Club Mixes (1995) *Best Of (1998) *The Ballads (1998) *Love Me In Black (1998) *Burn It Up (2000) *Ich Will Alles (2000) *Calling The Wild (2000) *White Wedding (2001) *Fight (2002) *Für Immer (2003) *Let Love Rain On Me (2004) *Classic Diamonds (2004) *Classic Diamonds - The DVD (2004) *Warrior Soul (2006) *Fear No Evil (2009) *Raise Your Fist (2012) *Forever Warriors / Forever United (2018) *Conqueress Forever Strong and Proud (2023) == Lähteet == == Aiheesta muualla == *Viralliset kotisivut: http://www.doropesch.com/ *Doro Myspace: http://www.myspace.com/doroband *Kokoelmalevy Classic Diamondsin arvostelu Imperiumissa: Luokka:Saksalaiset laulajat Luokka:Metallimusiikin laulajat Luokka:Vuonna 1964 syntyneet Luokka:Elävät henkilöt
Manuel Poggiali

Manuel Poggiali (s. 14. helmikuuta 1983) on sanmarinolainen ratamoottoripyöräilijä. Hän kilpaili 250-kuutioisten luokassa itävaltalaisessa KTM-tallissa. Poggiali voitti 125-kuutioisten maailmanmestaruuden 2001 ja 250-kuutioisten 2003. Poggiali lopetti uransa vuonna 2008. == Lähteet == Luokka:Sanmarinolaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1983 syntyneet Luokka:Elävät henkilöt
Anna Tapion koulu

Anna Tapion koulu (aiemmin Aitoon kotitalouskeskikoulu) on Pälkäneellä, Aitoon kylässä toimiva yläkoulu (luokka-asteet 7–9). Sen oppilaat tulevat yli 70 kunnasta Suomessa ja koulu on Suomen ainoa perusasteen sisäoppilaitos. Se on myös lähikoulu Luopioisten pitäjän alueen oppilaille. Anna Tapion koulussa opiskellaan yläkoulun oppimäärän lisäksi ammatillisia matkailu-, ravitsemus- ja talousalan kursseja noin 40 opintoviikon verran. Koulu on nimetty ensimmäisen johtajansa Anna Tapion mukaan. Anna Tapion koulussa opiskelee noin 200 oppilasta. Anna Tapion kouluun haetaan peruskoulun kuudennelta luokalta. Oppilaiden valintaan vaikuttaa kuudennen luokan todistus sekä oppilaan käyttäytyminen. Anna Tapion koulun oppilaat asuvat viikon arkipäivät koulun asuntolassa. Anna Tapion koulu antaa jatko-opintokelpoisuuden kaikkiin lukioihin ja ammatillisiin oppilaitoksiin kuten muutkin peruskoulut. == Opiskelu == Ammatillisissa aineissa opetellaan elämässä tarvittavia tietoja ja taitoja. Ammatilliset aineet ovat kotityö ja puhtaanapito, luonto ja ympäristö, yrittäjyys, ruoka- ja juhlapalvelu sekä taide ja kulttuuri. Koulun opinto-ohjelma antaa täyden jatko-opintokelpoisuuden kaikkiin peruskoulun jälkeisiin opintoihin: ammatillisiin oppilaitoksiin, lukioihin ja erityislukioihin. Koulun lukuvuosi on hieman normaalia pidempi, sillä oppilailla on työpäiviä vuodessa 190–210. == Historia == Vuonna 1940 Anna Tapio anoi lupaa saada perustaa Luopioisten pitäjään Aitooseen neliluokkainen, suomenkielinen tytöille tarkoitettu kotitalouskeskikoulu. Koulutyö alkoi 9. lokakuuta 1940. Vuonna 1958 Anna Tapio perusti nimeään kantavan säätiön, joka on edelleen koulun ylläpitäjä. Koulun nimi muutettiin 1980-luvun lopulla Anna Tapion kouluksi. Koululla oli oma laki ja asetus vuoteen 1999 saakka, jolloin yksityisiä kouluja koskevat lait ja asetukset kumottiin. == Lähteet == == Aiheesta muualla == * Anna Tapion koulu * Ylen Elävä arkisto: Anna Tapion koulu * Youtube: Opit elämään -dokumenttielokuva Anna Tapion koulusta Luokka:Suomalaiset oppilaitokset Luokka:Pälkäneen rakennukset ja rakennelmat Luokka:Luopioinen
Ranskan Grand Prix 2005

Ranskan Grand Prix 2005 oli Formula 1 -kauden 10. osakilpailu, joka ajettiin Magny-Coursin radalla Ranskassa 1. - 3. heinäkuuta 2005. Kilpailun voitti Renault'n Fernando Alonso. Toinen oli Kimi Räikkönen. Kolmas oli Michael Schumacher. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Fernando Alonso Renault 70 1.31.22,232 1 10 2 9 Kimi Räikkönen McLaren 70 +11,805 13 Lähtöruutua pudotettiin kymmenellä (10) pykälällä moottorinvaihdon takia. 8 3 1 Michael Schumacher Ferrari 70 +1.21,914 3 6 4 3 Jenson Button BAR 69 +1 krs. 7 5 5 16 Jarno Trulli Toyota 69 +1 krs. 2 4 6 6 Giancarlo Fisichella Renault 69 +1 krs. 6 3 7 17 Ralf Schumacher Toyota 69 +1 krs. 11 2 8 11 Jacques Villeneuve Sauber 69 +1 krs. 10 1 9 2 Rubens Barrichello Ferrari 69 +1 krs. 5 10 14 David Coulthard Red Bull 69 +1 krs. 15 11 4 Takuma Satō BAR 69 +1 krs. 4 12 7 Mark Webber Williams 68 +2 krs. 12 13 18 Tiago Monteiro Jordan 67 +3 krs. 19 14 8 Nick Heidfeld Williams 66 +4 krs. 14 15 19 Narain Karthikeyan Jordan 66 +4 krs. 17 Kesk. 10 Juan Pablo Montoya McLaren 46 Moottori 8 Kesk. 21 Christijan Albers Minardi 37 Rengasrikko 20 Kesk. 20 Patrick Friesacher Minardi 33 Rengasrikko 18 Kesk. 12 Felipe Massa Sauber 30 Hydrauliikka 9 Kesk. 15 Christian Klien Red Bull 1 Polttoaineen paine 16 Lähde: Ranskan GP 2005 - F1-ruutu Lähde: Ranskan GP 2005 - F1-ruutu Lähde: Ranskan GP 2005 - F1-ruutu Lähde: Ranskan GP 2005 - F1-ruutu Lähde: Ranskan GP 2005 - F1-ruutu Lähde: Ranskan GP 2005 - F1-ruutu Lähde: Ranskan GP 2005 - F1-ruutu Lähde: Ranskan GP 2005 - F1-ruutu == Muuta == * Renault'n 40. paalupaikka. * Kimi Räikkösen aika-ajosijoitusta pudotettiin kymmenellä moottorivaihdon takia. == Lähteet == Luokka:Formula 1 -kausi 2005 Luokka:Ranskan Grand Prix
Ivalon lentoasema

Ivalon lentoasema (, , , ) on Suomen ja Euroopan unionin pohjoisin lentoasema. Se sijaitsee 8 kilometriä Inarin kunnan keskustaajamasta Ivalosta lounaaseen, ja 20 kilometriä Saariselältä pohjoiseen, Törmäsessä. Ivalon lentoaseman matkustajamäärä vuonna 2019 oli noin 239 700. Lentoaseman rakensivat vuonna 1943 saksalaiset sotilaat, ja se valmistui samana vuonna, mutta saksalaiset tuhosivat sen perusteellisesti vetäytyessään Lapista vuonna 1945. Vuonna 1950 kenttä kunnostettiin uudelleen, ja Aero Oy (nyk. Finnair) aloitti lennot Rovaniemen ja Ivalon välillä vuonna 1955. 1970-luvulla lentoasemaa alettiin laajentaa kasvaneiden matkustajamäärien takia, ja vuonna 1975 alkoi ympärivuotinen reittiliikenne Helsingistä Ivaloon. Lentoaseman merkitys kasvaa matkailun takia joulun ja uudenvuoden aikaan, jolloin sinne suuntautuu runsaasti charter-lentoja Keski- ja Länsi-Euroopasta. Lentoasemalla on yksi 2 499 metriä pitkä kiitotie 04/22. Kiitotie 22 on varustettu ILS- mittarilaskeutumisjärjestelmällä. Aiemmin lentoasemalla oli myös toinen kiitotie, 1 720 metriä pitkä 08/26. Tämä kiitotie kuitenkin poistettiin käytöstä pysyvästi 31. heinäkuuta 2008. Uusi terminaalirakennus otettiin käyttöön 13. toukokuuta 2015. Sen jälkeen vanha saneerattiin, ja työ valmistui vuoden 2015 loppuun mennessä. Lentoasemalta on bussiyhteyksiä eri puolille Lappia. ==Lentoyhtiöt ja kohteet== Lentoyhtiö Kohteet Austrian Airlines Wien British Airways Lontoo-Gatwick Edelweiss Air Zürich Eurowings Düsseldorf Lufthansa Frankfurt Transavia Pariisi Vueling Pariisi ==Matkustajatilastot== Vuosittaiset matkustajatilastot Vuosi Kotimaa Kansainvälinen Yhteensä Muutos 1998 114 113 2 924 117 037 1999 111 378 3 545 114 923 −1,8 % 2000 124 587 8 003 132 590 +15,4 % 2001 127 863 3 826 131 689 −0,7 % 2002 124 740 11 068 135 808 +3,1 % 2003 117 251 18 450 135 701 −0,1 % 2004 128 442 25 625 154 067 +13,5 % 2005 123 257 28 954 152 211 −1,2 % 2006 121 908 31 427 153 335 +0,7 % 2007 117 305 28 565 145 870 −4,9 % 2008 113 374 24 279 137 653 −5,6 % 2009 110 004 20 588 130 592 −5,1 % 2010 92 838 19 102 111 940 −14,3 % 2011 103 815 21 720 125 535 +11,2 % 2012 121 957 23 498 145 455 +15,9 % 2013 117 249 29 065 146 314 +0,6 % 2014 118 112 24 607 142 719 −2,5 % 2015 123 272 31 936 155 208 +8,8 % 2016 139 037 40 590 179 627 +15,7 % 2017 160 906 49 660 210 556 +17,2 % 2018 182 934 59 523 242 457 +15,1 % 2019 183 122 56 631 239 753 −1,1 % 2020 95 936 18 986 114 922 −52,1 % 2021 77 628 32 892 110 520 −3,8 % 2022 137 978 60 009 197 987 +79,7 % 2023 155 697 65 021 220 718 +11,5 % 2024 177 925 71 394 249 319 +13,0 % == Lähteet == ==Aiheesta muualla== *Finavia – Ivalon lentoasema *Virtual Finnairin esittely Ivalon lentoasemasta Luokka:Inarin rakennukset ja rakennelmat Luokka:Suomen lentoasemat Luokka:Arktisen alueen lentoasemat
Justeeri

Justeeri () on puiden kaatoon ja toisinaan lankkujen sahaamiseen käytetty kahden sahaajan voimin käytettävä perinteinen saha. Justeerin rakenne on yksinkertainen: se koostuu terästä ja terän päissä oleviin silmukoihin pujotettavista, puusta muotoilluista sauvamaisista kahvoista, jotka ovat pystysuunnassa terän suuntaiset. Terä saattaa olla profiililtaan suora tai hieman kupera. Suomessa justeeri oli pokasahan ja kirveen ohella tärkeimpiä metsurin työkaluja ennen moottorisahan yleistymistä. Tavanomaisen justeerin lisäksi on olemassa myös yhdenmiehenjusteeri, jota kutsutaan pukkuriksi. Justeeri tunnetaan myös nimellä tukkisaha. Justeerisaha on kuvattuna Ranuan ja Taivalkosken vaakunoissa. Luokka:Sahat
Pokasaha

Pokasaha on koottava jännesaha, joka koostuu sahanterästä ja puisista pää- ja välipuista sekä pääpuita yhdistävästä kiristysnarusta puukapuloineen. Sahapuut veistettiin useimmiten itse ja valmiina ostettiin vain sahanterä ja kiristysnaru. Pokasahaa alettiin käyttää 1920-luvulta alkaen metsätyömailla pinotavaran sahaamiseen ja se oli käytössä aina 1940- ja 1950-luvuille saakka, jolloin sen korvasi ensin metallirunkoinen kaarisaha ja sitten moottorisaha. Järeät tukit kaadettiin kahden henkilön käyttämällä justeerilla. Pokasahaa kutsuttiin myös sirnikaksi tai nälkäviuluksi. Luokka:Sahat
Reading FC

Reading Football Club on englantilainen jalkapalloseura Readingistä, Berkshiren kreivikunnasta. Seuran edustusjoukkue on pelannut Englannin korkeimmalla sarjatasolla Valioliigassa vuosina 2006–2008 ja kaudella 2012–2013. Kaudella 2022–2023 se pelaa toiseksi korkeimmalla sarjatasolla Mestaruussarjassa. Reading pelaa kotiottelunsa seuran puheenjohtajan John Madejskin mukaan nimetyllä Madejski Stadiumilla, jossa on 24 161 istumapaikkaa. Aiempi stadion oli nimeltään Elm Park. Seuran lempinimi on The Royals () kotikreivikunnan "kuninkaallisen Berkshiren" mukaan. == Entisiä valmentajia == * Nigel Adkins * Paul Clement * Steve Coppell * Alan Pardew * Brendan Rodgers * Jaap Stam == Lähteet == == Aiheesta muualla == * Readingin sivusto * Reading Valioliigan sivustolla Luokka:Berkshiren urheilu Luokka:Englantilaiset jalkapalloseurat Luokka:Reading
Rauhasmaha

Rauhasmaha () on linnuilla mahalaukun paksu- ja pehmeäseinäinen alkuosa lihasmahan eli kivipiiran edessä. Seinämissä on runsaasti suolahappo- ja pepsiinipitoista rauhasnestettä erittäviä rauhasia. Rauhasmaha toimii linnuilla ruoan varastoimis- ja pehmentämispaikkana. Sulava ruoka viipyy rauhasmahassa melko lyhyen aikaa, muutamasta minuutista tuntiin. ==Katso myös== *Mahalaukku *Ruoansulatus ==Lähteet== Luokka:Lintujen anatomia Luokka:Ruoansulatuselimistö Luokka:Biokemia
Société Nationale des Constructions Aéronautiques du Sud-Ouest

Société Nationale des Constructions Aéronautiques du Sud-Ouest (SNCASO, myös lyhyesti Sud-Ouest; vapaasti suomennettuna Lounainen ilmailuteollisuusyhtiö) oli ranskalainen valtiollinen lentokonetehdas. Se syntyi 15. heinäkuuta 1937,Société nationale des constructions aéronautiques du sud-ouest Viitattu 17.6.2009 kun Ranskan valtio rakensi monesta yksityisestä tehtaasta -Blériot, Société des Avions Marcel Bloch, Société Aéronautique du Sud-Ouest, Usine de Construction Aéronautique de Bordeaux-Bègles, Société Aérienne Bordelaise de Bordeaux-Bacalan ja Société Lioré et Olivier - valtionyhtiön. Maaliskuussa 1957 SNCASO fuusioitui SNCASEn kanssa, jolloin syntyi Sud Aviation. == Lentokoneet == * SO.30 Bretagne - kaksimoottorinen siviilikuljetuskone, 1945, 45 kappaletta rakennettiin * SNCASO SO.6000 Triton - Ranskan ensimmäinen suihkukone, koelentokone, ensilento 11. marraskuuta 1946 * SNCASO SO.6020 Espadon : suihkukone, ensilento 12. marraskuuta 1948. * SNCASO SO.7060 Deauville : yleisilmailukoneen prototyyppi, otettiin käyttöön 1948 * SO.8000 Narval - hävittäjä, ensilento vuonna 1949 * SO.4000 - pommikone, 1951 - sen jatkokehitelmä oli Vautour SO.4050 * SO.4050-1, joka lensi yliääninopeudella 30. kesäkuuta 1953 * SNCASO SO.9000 Trident, koelentokone, 1953. * SO.1100 Ariel, helikopteri * SO.1221 helikopteri ==Lähteet== ==Aiheesta muualla== * www.aviafrance.com Luokka:Ranskalaiset lentokonevalmistajat
Afrikanmerikarhu

Afrikanmerikarhu eli afrikanhylje (Arctocephalus pusillus) on eteläisellä pallonpuoliskolla elävä korvahyljelaji, suurin merikarhuista. Se käsittää kaksi maantieteellistä alalajia, jotka ovat ulkonäöltään, käyttäytymiseltään ja geeneiltään lähes identtiset: *Arctocephalus pusillus pusillus, joka elää eteläisessä Afrikassa Namibian ja Etelä-Afrikan rannikolla *Arctocephalus pusillus doriferus – australianmerikarhu, joka lisääntyy Australiassa mantereen ja Tasmanian välisen Bassin salmen saarilla. Sukupuolet ovat hyvin eri kokoiset. Urokset kasvavat 230 cm pitkiksi, naaraat 180-senttisiksi. Muiden korvahylkeiden tavoin laji elää yhdyskunnassa, joissa urokset hallitsevat suuria haaremeita. Afrikanmerikarhu on vedessä peloton ja ystävällisen oloinen eläin, joka usein hakeutuu sukeltajien seuraan. Maalla ne ovat kömpelömpiä ja arempia ja pakenevat ihmisen lähestyessä. 1900-luvun alussa laji oli lähellä sukupuuttoa. Populaatiot ovat elpyneet, ja nykyisin Afrikassa elää noin kaksi miljoonaa afrikanmerikarhua. Niitä metsästetään, mutta vain nuorten yksilöiden metsästys on sallittua. Australiassa metsästys on lopetettu vuonna 1923, ja kanta on kohonnut yli 90 000 yksilöön. Nisäkäsnimitoimikunnan ehdotus afrikanmerikarhun uudeksi nimeksi on afrikanhyljeNisäkäsnimistötoimikunnan ehdotus uusiksi nisäkkäiden nimiksi (2008). www.luomus.fi. jota myös Suomen Lajitietokeskus suosittelee käytettäväksi == Lähteet == == Aiheesta muualla == *Laji.fi: Afrikanhylje (Arctocephalus pusillus) *ITIS: Arctocephalus pusillus *University of Michigan, Animal Diversity Web (ADW): Arctocephalus pusillus, South African fur seal *Pherobase: Semiochemicals of Arctocephalus pusillus, the Brown fur seal Luokka:Korvahylkeet
SNCASO SO.6000 Triton

SNCASO SO.6000 Triton oli ensimmäinen ranskalainen suihkulentokone. Lucien Seranty aloitti koneen kehityksen salaa vuonna 1943.Donald 1997 s. 862 Suunnittelu perustui saksalaiseen Junkers Jumo 004B -moottoriin, joka oli käytettävissä ainakin sodan jälkeen. Koska Ranskan teollisuus toimi yhteistyössä Saksan sotatalouden kanssa, moottoritiedot ovat voineet olla käytettävissä jo lentokoneen esisuunnittelun aikana. SO.6000 J no. 1 lensi ensi kerran 11. marraskuuta 1946. Sen voimalaite kehitti 9 000 newtonin työntövoiman. Moottori vaihdettiin Rolls-Royce Nene 100-suihkumoottoriin, joka tuotti 11 700 newtonia. Kaikkiaan koneesta rakennettiin kaksi J-versiota ja kolme N. Tämä yksipaikkainen aseistamaton kone oli selkeästi koelentokone. == Tekniset tiedot == * Kärkiväli: 9,16 m * Pituus: 10,41 m * Korkeus: 3,12 m * Siipipinta-ala: 14 m² * Massa: 4 485 kg max === Suorituskyky === * Suurin nopeus: 920 km/h == Lähteet == * === Viitteet === Luokka:SNCASO:n ilma-alukset Luokka:Ranskalaiset experimental-ilma-alukset Luokka:1940-luvun experimental- ilma-alukset
SNCASO SO.9000 Trident

thumb|right|350px|SO.9000 Trident SNCASO SO.9000 Trident oli ranskalainen koelentokone 1950-luvun alusta. Siinä testattiin rakettimoottoria.Donald 1997 s. 862 Lucien Serventy suunnitteli koneen vuonna 1949. Ensimmäisen prototyypin ensilento tapahtui 2. maaliskuuta 1953. Rakettimoottoria testattiin vasta syyskuussa 1954. Vuoteen 1956 mennessä koneella tehtiin 96 koelentoa. Kehityshanke päättyi 1958, jolloin tiedettiin, etteivät nopeatkaan suihkuhävittäjät tarvitse rakettimoottoreita. == Tekniset tiedot == * Kärkiväli: 7,57 m * Pituus: 14,37 m * Korkeus: 2,84 m * Siipipinta-ala: 16,58 m² * Suurin lentoonlähtöpaino: 5 100 kg * Suurin nopeus: 1,53 Mach * Lakikorkeus: 15 900 m * Voimalaite: 2 suihkumoottoria ja rakettimoottori == Museokoneita Euroopassa == * Ainoa tällainen kone on Musée de l'Air et de l'Espacessa, Pariisissa. == Lähteet == * === Viitteet === Luokka:SNCASO:n ilma-alukset Luokka:Ranskalaiset experimental-ilma-alukset Luokka:1950-luvun experimental-ilma-alukset
Barry Manilow

Barry Manilow (oik. Barry Alan Pincus, s. 17. kesäkuuta 1943 Brooklyn, New York) on yhdysvaltalainen laulaja ja lauluntekijä. Manilow on julkaissut 31 omaa albumia ja tuottanut lisäksi useiden muiden laulajien kuten Bette Midlerin, Nancy Wilsonin ja Dionne Warwickin albumeja. Hän on kirjoittanut myös elokuvamusiikkia ja teatterimusiikkia sekä juontanut television musiikkiohjelmia.Barry Manilow, Songwriters Hall of Fame Manilow on voittanut Grammy-, Emmy- ja Tony-palkintoja sekä ollut Oscar-ehdokkaana. Manilowin kappaleista 38 on noussut Yhdysvaltain top-40-listalle. Manilowin hiteistä tunnetuimpia ovat ”Copacabana”, ”I Write the Songs”, ”Mandy”, ”I Wanna Do It with You” ja ”Can’t Smile Without You”. Huhtikuussa 2017 Manilow ilmoitti julkisuudessa olevansa homoseksuaali. Hän meni naimisiin managerinsa Garry Kiefin kanssa vuonna 2014. He ovat pitäneet yhtä vuodesta 1978. ==Lähteet== ==Aiheesta muualla== * Barry Manilow – virallinen kotisivu * Luokka:Yhdysvaltalaiset laulajat Luokka:Grammy-palkinnon saajat Luokka:Hollywood Walk of Fame Luokka:Vuonna 1943 syntyneet Luokka:Elävät henkilöt Luokka:Songwriters Hall of Fame Luokka:Tony-palkinnon saajat
Panzerfaust (albumi)

Panzerfaust on norjalaisen black metal -yhtyeen Darkthronen viides studioalbumi. Se on yhtyeen ensimmäinen Moonfog Productionsin kautta julkaistu levy heidän jätettyään Peaceville Recordsin. Albumin erityispiirteisiin kuuluu hyvin pinnalle miksatut lauluosuudet sekä vahvat vaikutteet ensimmäisiltä black metal -yhtyeiltä, kuten Celtic Frostilta ja Hellhammerilta. == Kappaleluettelo == == Muusikot == * Fenriz – rummut, kitara, bassokitara, syntetisaattori & laulu (kappaleessa "Sno Og Granskog") * Nocturno Culto – laulu, kitara, bassokitara * Varg Vikernes – kappaleen "Quintessence" sanoitukset == Aiheesta muualla == * Darkthrone - Virallinen sivusto * Anus.com - Tarkempaa tietoa ja arvioita * Sonos Metallicos - Panzerfaust- arvostelu * * Luokka:Vuoden 1995 albumit Luokka:Darkthronen albumit
Société des Avions Marcel Bloch

Société des Avions Marcel Bloch oli vuonna 1928 perustettu ranskalainen lentokonetehdas, jonka perusti Marcel Bloch. Bloch käytti toisen maailmansodan jälkeen nimeä Marcel Dassault (d'assault=hyökkäys). Yhtiö fuusioitiin valtionyhtiö SNCASO-yhtiöön vuonna 1937. Bloch perusti uuden yhtiön: Société Anonyme des Avions Marcel Bloch (SAAMB), joka lakkasi toimimasta vuonna 1941. 10\. marraskuuta 1945 SAAMB:n osakkeenomistajat päättivät muodostaa yhtiön uudestaan nimellä Société des Avions Marcel Bloch. Vuonna 1947 syntyi Avions Marcel Dassault -yhtiö. ==Lentokoneet== * MB.60/61, 1930 siviililentokone * MB.80-81, 1932 * MB.90/92, 1932 siviililentokone * MB.120, 1932 siviililentokone * MB.200, 1933 * MB.210, 1934 * MB.130, 1935 * MB.211, 1935 * MB.300, 1935, siviililentokone * MB.131, 1936 * MB.220, 1936, siviililentokone * MB.150-157, 1937 * MB.133, 1937 * MB.170, 1938 * MB.500, 1938 * MB.174, 1939 * MB.135, 1939 * MB.480, 1939 * MB.134, 1939 * MB.161, siviililentokone * MB.175, 1939 * MB.700, 1940 * MB.162, 1940 * MB 800, 1941 == Lähteet == *
Etyyliasetaatti

Etyyliasetaatin eli etyylietanaatin kemiallinen kaava on C4H8O2 ja rakennekaava CH3COOC2H5. Siitä käytetään myös nimiä etikkahapon etyyliesteri ja etikkaeetteri. Jälkimmäinen nimi on harhaanjohtava, sillä etyyliasetaatti on esteri. Etyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 88,1 g/mol, sulamispiste −84 °C, kiehumispiste 77 °C, tiheys 0,9 g/cm3, hajukynnys 9,8 mg/m3, leimahduspiste -4 °C c.c., itsesyttymislämpötila 427 °C ja CAS-numero 141-78-6. Yhdistettä esiintyy kukkien tuoksuissa ja semiokemikaalina eliöiden viestinnässä. Etyyliasetaattia voidaan valmistaa etanolista ja etikkahaposta: C2H5OH + CH3COOH → CH3COOC2H5 \+ H2O Etyyliasetaattia käytetään perhostenkeräilyssä perhosten tainnuttamiseen ja pienoismallinrakennuksessa muovimateriaalien liimaamiseen. Etyyliasetaattia käytetään myös liimojen ja kynsilakan poistoon sekä teollisessa flexo-painotoiminnassa liuottimena. == Aiheesta muualla == * *PubChem: Ethyl acetate *Human Metabolome Database (HMDB): Ethyl acetate *Kyoto Encyclopedia of Genes and Genomes (KEGG): Ethyl acetate *ChemBlink: Ethyl acetate *Dr. Duke's Phytochemical and Ethnobotanical Databases: Ethyl-acetate *Pherobase: Floral Compound - ethyl acetate *Pherobase: Semiochemical - ethyl acetate Luokka:Asetaatit
Thandiswa

Thandiswa oik. Thandiswa Mazwai (s. 31. maaliskuuta 1976)), on eteläafrikkalainen laulaja, joka lauloi ennen soolouraansa useiden vuosien ajan kwaitoa Bongo Maffin -yhtyeessä. Mazwai syntyi Transkeissa ja kasvoi Sowetossa. Hän on opiskellut Witwatersrandin yliopistossa. Hänen ensimmäinen sooloalbuminsa oli maaliskuussa 2004 julkaistu Zabalaza. Mazwai laulaa zuluksi, xhosaksi ja englanniksi. Hän voitti debyyttialbumillaan Kora Awardin. == Lähteet == Luokka:Eteläafrikkalaiset laulajat Luokka:Vuonna 1976 syntyneet Luokka:Elävät henkilöt
The Kooks

The Kooks on Brightonista kotoisin oleva englantilainen indierock-yhtye. Se on perustettu vuonna 2001, ja yhtyeen debyyttialbumi julkaistiin 2006. Heidän kappaleitaan ovat muun muassa ”She Moves in Her Own Way”, joka on ollut parhaimmillaan Britannian singlelistalla seitsemäs, ”Naïve”, joka saavutti viidennen sijan, ja ”Sofa Song”, joka nousi sijalle 28. Yhtyeen nimi tulee David Bowien Hunky Dory -albumin kappaleesta Kooks. == Jäsenet == * Luke Pritchard – laulu, kitara (2004– * Hugh Harris – kitara (2004– * Alexis Nuñez – rummut (2012– Entiset jäsenet * Max Rafferty – basso, taustalaulu (2004–2008) * Paul Garred – rummut (2004–2009, 2010–2012) * Peter Denton – basso, taustalaulu (2008–2018) Kiertuejäsenet * Nicholas Millard – rummut, perkussiot (2008) * Dan Logan – basso, taustalaulu (2008) * Chris Prendergast – rummut, perkussiot (2010–2011) * Denny Weston – rummut (2011-2012), basso (2015) * Thom Kirkpatrick – syntetisaattori (2011–2012) * Jack Berkeley – kitara, perkussiot, taustalaulu (2013–2015) * Peter Randall – basso, taustalaulu (2018–) ==Diskografia== === Albumit === * Inside In/Inside Out (2006) * Konk (2008) * Junk of the Heart (2011) * Listen (2014) * Let's Go Sunshine (2018) * 10 Tracks to Echo In the Dark (2022) === Singlet === Vuosi Kappale Britannian singlelista Britannian latauslista Irlannin singlelista Alternative Songs Hollannin singlelista Italian singlelista Albumi 2005 "Sofa Song" 28 - - - - - Inside In/Inside Out "Eddie's Gun" 35 - - - - - 2006 "You Don't Love Me" 12 - - - - - "Naïve" 5 2 - 22 40 31 "She Moves in Her Own Way" 7 8 - 39 35 - "Ooh La" 20 20 - - - - 2008 "Always Where I Need to Be" 3 4 - 22 27 41 Konk "Shine On" 25 TBR TBR TBR TBR TBR 2019 "So Good Looking" - - - - - - == Aiheesta muualla == * The Kooksin viralliset kotisivut * * Paul Garredin haastattelu Kooks, The Kooks, The
William Lloyd Garrison

William Lloyd Garrison (12. joulukuuta 1805 Newburyport, Massachusetts – 24. toukokuuta 1879 New York City) oli yhdysvaltalainen orjuutta vastustanut pasifisti. Garrison pyrki vastustamaan orjuutta moraalisin keinoin ja alkoikin julkaista Bostonissa lehteä nimeltä Liberator. Se säilyi hyvin vaikutusvaltaisena aina vuonna 1865 tapahtuneeseen lakkauttamiseensa asti. Mielipiteittensä vuoksi Garrison joutui kokemaan jopa vainoamista ja hän oli useasti hengenvaarassa. == Lähteet == Luokka:Yhdysvaltalaiset toimittajat Luokka:Yhdysvaltalaiset pasifistit Luokka:Yhdysvaltalaiset orjuuden vastustajat Luokka:Vuonna 1805 syntyneet Luokka:Vuonna 1879 kuolleet
Koskelot

Koskelot (Mergus) on sorsalintusuku, jossa on neljä nykyisin elävää lajia. Koskelot ovat kokosukeltajia ja syövät kaloja. Niillä on sarveishammasreunainen, väkäpäinen nokka, jolla ne tarttuvat saaliiseensa. Isokoskelo ja tukkakoskelo elävät laajalla alueella pohjoisella pallonpuoliskolla, ja nämä lajit esiintyvät myös Suomessa. ==Lajit== * isokoskelo (Mergus merganser) * brasiliankoskelo (Mergus octosetaceus) * tukkakoskelo eli pikkukoskelo (Mergus serrator) * amurinkoskelo (Mergus squamatus) * etelänkoskelo (Mergus australis) – kuollut sukupuuttoon noin vuonna 1902. Lisäksi sukuun on luettu: * uivelo (Mergellus albellus syn. Mergus albellus) – luetaan nykyisin ainoana lajina omaan sukuunsa Mergellus. * harjakoskelo (Lophodytes cucullatus, ennen Mergus cucullatus) – luetaan nykyisin ainoana lajina omaan sukuunsa Lophodytes. ==Lähteet== *itis.gov Luettu 10.7.2012. Luokka:Koskelot
Ján Slota

Ján Slota (s. 14. syyskuuta 1953) on slovakialainen poliitikko, äärikansallisen Slovenská národná stranan (Slovakian kansallispuolue; SNS) johtaja ja pitkäaikainen Žilinan pormestari 1990–2006. Slota lähti politiikkaan 1990-luvun alussa ja oli perustamassa SNS:ää 1990. Hänet valittiin samana vuonna Tšekkoslovakian liittovaltion parlamenttiin ja myöhemmin Slovakian parlamenttiin. Hän oli 1994–1999 SNS:n johdossa. Vuoden 2001 puolueen sisäisen kriisin yhteydessä hän erosi ja perusti oman Oikean kansallispuolueensa (Pravá Slovenská národná strana). Tämän johdosta kumpikaan niistä ei saanut äänikynnyksen ylittävää 5 % äänistä ja ne jäivät ilman parlamenttipaikkoja vuoden 2002 vaaleissa. Vuonna 2003 puolueet yhdistyivät kovan tappelun jälkeen ja Slota valittiin johtajaksi. Vuoden 2006 parlamenttivaaleissa SNS sai 11,7 % äänistä ja 20 paikkaa 150:stä parlamentissa. Se pääsi kolmella ministerillä Robert Ficon Smerin ja Vladimír Mečiarin ĽS-HZDS:n hallitukseen, muttei saanut tärkeitä ministerinpaikkoja. Hallitussopimuksen osana Slotaa ei otettu hallitukseen. Slota on lausunnoissaan poliittisesti epäkorrekti ja äärimmäinen nationalisti; hän puolustaa vain slovakkien oikeuksia ja arvostelee unkarilaisten puoluetta SMK:ta ja unkarilaisia yleensä, kuten: "unkarilaiset ovat slovakkien kansakunnan syöpä, ja heidät pitää poistaa välittömästi kansan kehosta" (Új Szó, 15.4.2005) ja on verrannut unkarilaisia radioaktiivisiin jätteisiin. Vuoden 1999 puoluekokouksessa hän sanoi tuhoavansa Budapestin tankein. Romanit hän on suositellut hakattaviksi ja kannattanut ilmaisten ehkäisyvälineiden jakamista heille ja miesten sterilointia maksua vastaan. Homoseksuaaleista hän ei sano olevan haittaa, jos he eivät tule julkisesti näkyville.New Slovak Government Embraces Ultra-Nationalists, Excludes Hungarian Coalition Party HHRF AlertEU Remains Silent While Anti-Hungarian Violence Grows in Slovakia: "we jump into our tanks and crush Budapest. We will not let the f***ing Hungarians get a single square inch of our territory." ==Aiheesta muualla== * http://www.slota.sk/ ==Lähteet== Luokka:Slovakialaiset poliitikot Luokka:Vuonna 1953 syntyneet Luokka:Elävät henkilöt
HOPE

HOPE oli Japanin avaruusjärjestön (JAXA) avaruussukkulaprojekti. HOPE-nimi tulee sanoista "HII Orbiting Plane". Sukkula oli tarkoitus laukaista HII- kantoraketilla. Projekti lopetettiin vuonna 2003 JAXAn perustamisen yhteydessä. HOPE-X oli sukkulaa testaava prototyyppi, HOPE-Experimental. Sukkulaprojekti alkoi Japanin aiempien kahden avaruusjärjestön NASDAn ja NALin yhteisprojektina 1980-luvulla. Se liittyi silloin ISS-avaruusasemaan kuten Euroopan avaruusjärjestön Hermes. == Aiheesta muualla == * JAXAn Hope-X ohjelman sivusto * JAXAn sivusto Hope
Nerina Pallot

Nerina Natasha Georgina Pallot (s. 26. huhtikuuta 1975 Lontoo) on englantilainen laulaja. Hänen isänsä on ranskalaisenglantilainen ja äitinsä kotoisin Intiasta. Pallot julkaisi esikoisalbuminsa, Dear Frustrated Superstar, elokuussa 2001. Levyltä julkaistiin kolme singleä. Hänen toinen pitkäsoittonsa, Fires, julkaistiin huhtikuussa 2005. Pallot sanoitti kaikki levyn laulut. Albumin single "Everybody's Gone To War" teki hänet laajemmalti tunnetuksi. Pallot on keskittynyt uraansa Isossa-Britanniassa, sillä siellä hän keikkailee suurimmaksi osaksi. Alkuvuodesta 2006 Pallot kihlautui Howard Willingin kanssa. ==Aiheesta muualla== * Nerina Pallot - virallinen kotisivu * Nerina Pallot MySpacessa * Luokka:Brittiläiset laulajat Luokka:Vuonna 1975 syntyneet Luokka:Elävät henkilöt
Iriomote

Iriomote () on Okinawan prefektuurin toiseksi suurin saari Japanissa.Iriomote Island Japan Guide Sen pinta-ala on 289 neliökilometriä, mutta asukkaita on vain kaksi tuhatta. Saaren pohjoisrantaa pitkin kulkee tie, joka yhdistää kylät toisiinsa. Liikenne Okinawan pääsaarelta käy lautalla Ishigakista. Iriomoten ilmasto on subtrooppinen ja merellinen. Kesäkuusta syyskuuhun alueella esiintyy taifuuneja. 90 % saaresta on subtrooppisen viidakon ja mangrovekasvien peitossa. 34 % on julistettu kansallispuistoksi, jossa asuu harvinainen iriomotenkissa. Amami Ōshima, Tokunoshima, Okinawan pohjoisosa ja Iriomote on Unescon maailmanperintökohde vuodesta 2021. == Lähteet == ==Aiheesta muualla== * Wonder-Okinawa.jp – Iriomote * Ishigakin kaupungin turistiopas * Hirata Tourism Inc. Luokka:Japanin saaret
Under a Funeral Moon

Under a Funeral Moon on norjalaisen black metal -yhtyeen Darkthronen kolmas studioalbumi. == Kappalelista == #"Natassja in Eternal Sleep" (3:33) #"Summer of the Diabolical Holocaust" (5:18) #"The Dance of Eternal Shadows" (3:44) #"Unholy Black Metal" (3:31) #"To Walk the Infernal Fields" (7:50) #"Under a Funeral Moon" (5:07) #"Inn i De Dype Skogers Favn" (5:25) #"Crossing the Triangle of Flames" (6:13) == Muusikot == * Fenriz – rummut, sanoitukset * Nocturno Culto – bassokitara, laulu * Zephyrous – kitara == Aiheesta muualla == * Darkthrone - Virallinen sivusto * Anus.com - Tarkempaa tietoa ja arviointia * * Luokka:Vuoden 1993 albumit Luokka:Darkthronen albumit
Tupolev ANT-31

pienoiskuva|Prototyyppi Tupolev I-14 eli ANT-31 oli neuvostoliittolainen hävittäjälentokone, jonka suunnitteli Pavel Suhoi TsaGIssa Andrei Tupolevin alaisuudessa. Koneen ensilento tapahtui toukokuussa 1933. Sen kahta versiota I-14 ja I-14bis tilattiin yhteensä 55, mutta tilatuista valmistettiin vain 18. Tyyppi hävisi tarjouskilpailun Polikarpov I-16:lle.Donald 1997 s. 880 == Tekniset tiedot == === Yleiset ominaisuudet === * Kärkiväli: 11,2 m * Siipipinta-ala: 16,8 m² * Lentoonlähtömassa: 1 455 kg * Voimalaite: ilmajäähdytetty 9-sylinterinen M-22-tähtimoottori (teho 426 kW) === Suoritusarvot === * Suurin nopeus: 384 km/h 5 km:n korkeudessa * Nousaika: 5 km:iin 8,2 min * Lakikorkeus: 9 400 m === Aseistus === * 1 × 7,62 mm PW-1-konekivääri * 2 × 37 mm Kurschevski APK -tykkiä, == Lähteet == * === Viitteet === ANT-31 Luokka:Neuvostoliittolaiset hävittäjälentokoneet Luokka:1930-luvun hävittäjälentokoneet
Kylvö

Kylvö tai kylväminen tarkoittaa siementen laittamista maahan. Kylvö suoritetaan joko kasvukauden alussa (Suomessa kevätkylvö eli (touonteko) tai lopussa (syyskylvö). Kevätkylvön ajankohdan ratkaisevat lähinnä maan riittävä lämpötila (n. 5 °C) ja kosteus. Liian kylmässä ja märässä maassa siemenet itävät hitaasti, maa rikkaruohottuu helposti, ja raskailla koneilla ajettaessa liian aikaisin ennen maan riittävää kuivumista tehtyjen kylvötöiden seurauksena voi olla myös maan tiivistyminen. Syyskylvö on suoritettava niin ajoissa, että kasvi ehtii kehittyä talvehtimiskykyiseksi. Kasvilajien kylvöjärjestyksen ratkaisee niiden vaatima kasvuaika ja hallankestävyys. Eri viljan kylvömenetelmät voidaan luokitella mm. muokkausmenetelmien mukaan: suorakylvö, kylvö perusmuokattuun maahan, kylvömuokkaus ja kylvö sänkeen ilman perusmuokkausta sekä tavanomainen muokkaus ja kylvöketju. Ammattimaisessa viljanviljelyssä kylvö suoritetaan nykyisin koneellisesti, kylvökoneilla, joilla saavutetaan suuri kylvönopeus ja –tarkkuus. Myös muiden kaupallisten kasvien, kukkien ja taimien siemenkylvössä kennostoihin käytetään konetta, jolloin mm. istutussyvyyttä voidaan kontrolloida. Kylvökoneiden teknistyessä, viljelytekniikassa kylvön yhteydessä voidaan kylvää samanaikaisesti useita siemenlajikkeita, käyttää lannoitteita yhdistettynä maanmuokkaukseen. ==Aiheesta muualla== * YLE.fi: Siementen kylvämisen ABC * Koti ja Keittiö: Taimikasvatuksen opas - näin kylvät, kasvatat ja istutat * Luokka:Siemenet
Sevillan Alcázar

Sevillan Alcázar on kuninkaallinen palatsi Espanjan Sevillassa. Se on alun perin maurien linnoitus, jota on laajennettu useita kertoja. Ensimmäisenä tälle paikalle rakensivat linnan almohadit. Suurin osa nykyisin jälkellä olevasta linnasta on maurien kuninkaan vuodesta 1364 alkaen rakennuttamaa linnaa. Se on yksi parhaista mudéjar-arkkitehtuurin esimerkeistä. Keisari Kaarle V:n goottilaiset lisäykset luovat kontrastia islamilaiselle tyylille. Alcazar muodostaa Unescon maailmanperintöluettelon kohteen yhdessä Sevillan katedraalin ja Archivo de Indiasin kanssa.Cathedral, Alcázar and Archivo de Indias in Seville Unesco. == Katso myös == * Aragonian mudéjar-arkkitehtuuri == Lähteet == Luokka:Espanjan palatsit Luokka:Sevillan rakennukset ja rakennelmat Luokka:Unescon maailmanperintökohteet Espanjassa
Suomen kansainväliset valmiusjoukot

Suomen kansainväliset valmiusjoukot on joukko varusmiehiä, jotka koulutetaan kansainvälisiin rauhanturvaamis- ja kriisinhallintatehtäviin varusmiespalveluksensa loppupuolella. Koulutukseen valitaan halukkaiden heinäkuun saapumiserän varusmiesten joukosta kielitaitoisia, hyväkuntoisia ja paineensietokykyä osoittaneita sotilaita. Valmiusjoukko aloitti toimintansa vuonna 1996 ja ensimmäiset Valmiusjoukoissa koulutetut sotilaat aloittivat rauhanturvaajapalveluksensa vuonna 1999 Kosovossa. Vuonna 2013 valmiusjoukkoon pyrki ennätykselliset 773 hakijaa, joista 34 naisia.http://www.hs.fi/kotimaa/a1366203138491 Vuonna 2011 hakijoita oli 540, ja vuonna 2010 525. Hakijoista valitaan valmiusjoukkoon noin 200 henkilöä hakemuksen, fyysisen kunnon testien, soveltuvuustestien, kielikokeen sekä haastattelun perusteella. Fyysisen kunnon testi koostuu lihaskuntotestistä ja Cooperin testistä, minkä lisäksi hakijoita testataan evakuointitestissä, jossa noin 55 kilogramman painoista nukkea on kannettava 150 metrin matka kahdessa minuutissa. Pääasiassa Porin prikaatissa annettava valmiusjoukkokoulutus sisältää muun muassa ajoneuvo- ja jalkapartiointia, englanninkielistä radioviestintää, henkilö-, ajoneuvo- ja taloetsintää, yhteistoimintaa helikopterien kanssa, voimankäyttöä sekä pienpartiotaktiikkaa. Näiden lisäksi ampuma-, ensiapu- ja miinanraivaamiskoulutukset ovat laajempia verrattuna tavalliselle jalkaväkitaistelijalle annettavaan koulutukseen. Jokainen valmiusjoukoissa palveleva sotilas saa myös jonkun tietyn koulutushaarakoulutuksen riippuen puolustusvoimien tarpeesta. erikoistuvat sotilaat palvelevat Porin prikaatissa Säkylässä. Jokainen valmiusjoukon sotilas saa vähintään aliupseerikoulutuksen. Varusmiespalveluksen lopuksi valmiusjoukkoon koulutetut voivat allekirjoittaa vapaaehtoisen toimintavalmiussitoumuksen. Tavoitteena on saada valmiusjoukot 7 päivän lähtövalmiuteen. Valmiusjoukon sotilaat käyttävät ulkoisena tunnusmerkkinä oliivinvihreässä baretissaan kultaista kruunupäistä leijona-kokardia, joka ansaitaan suorittamalla SKVJ-palvelukseen kuuluva barettimerkkikoe. Valmiusjoukon ajoneuvot on Suomessa ja kansainvälisissä harjoituksissa usein merkitty FRDF-tekstillä (Finnish Rapid Deployment Force). Valmiusjoukon tunnuslause on "Look good, do good!" (Näytä hyvältä, tee hyvää!). == Lähteet == == Aiheesta muualla == *Porin prikaati *Puolustusministeriö *Suomen kansainväliset valmiusjoukot Luokka:Koulutus Suomen puolustusvoimissa
São Vicente

São Vicente on yksi Kap Verden saarista. Se sijaitsee Barlaventosaarten ryhmässä, Santo Antãon ja Santa Luzian saarten välissä. Saarelta on 640 kilometrin matka Länsi-Afrikan rannikolle. Myös saaren kaakkoispuolella sijaitseva Santa Luzia kuuluu São Vicenten kuntaan. São Vicenten pinta-ala on 227 km² ja asukasluku 67 163 (2000). Sen korkein kohta on Monte Verde 774 metrin korkeudessa merenpinnan yläpuolella. Saaren suurin kaupunki on Mindelo, joka on lisäksi Kap Verden toiseksi suurin kaupunki Praian jälkeen. http://www.cvsa.neu.edu/capeverde.htm Eurooppalaisten 22. tammikuuta 1462 löytämä São Vicente oli asumaton 1800-luvulle saakka. São Vicenteltä ovat kotoisin muiden muassa muusikot Cesária Évora, Tito Paris ja Kap Verden entinen pääministeri Carlos Veiga. == Lähteet == == Aiheesta muualla == * Viralliset sivut Luokka:Kap Verden saaret
Archivo de Indias

Archivo de Indias (suom. Intioiden arkisto) on arkisto Espanjan Sevillassa. Sen kokoelmassa on dokumentteja Espanjan suurvalta-ajasta Amerikassa ja Filippiineillä. Arkiston rakennus, alkujaan kauppakamarin rakennus, on hyvä esimerkki espanjalaisesta renessanssin arkkitehtuurista. Rakentaminen aloitettiin 1572 kuningas Filip II:n määräyksestä. Siihen aikaan kauppiaat vetäytyivät mielellään katedraalien viileisiin eteistiloihin tekemään kauppaa, mutta kuningas halusi rakennuttaa heille erillisen talon tällaiseen toimintaan. Vuonna 1785 kuningas Kaarle III päätti että Intioiden neuvoston asiapaperit tuli sijoittaa tähän taloon. Sinne lisättiin marmorinen portaikko ja asianmukaiset säilytystilat. Arkistossa on yhdeksän kilometriä hyllyjä ja 80 miljoonaa sivua asiakirjoja. Niiden joukossa on Kolumbuksen päiväkirja, Miguel de Cervantesin hakemus pysyvästä virasta ja paavi Aleksanteri VI:n bulla, jolla maailma jaettiin Espanjan ja Portugalin kesken. Arkisto on UNESCOn maailmanperintökohde.Cathedral, Alcázar and Archivo de Indias in Seville Unesco Heritage Centre ==Lähteet == Luokka:Sevillan rakennukset ja rakennelmat Luokka:Unescon maailmanperintökohteet Espanjassa
Ivo Sanader

Ivo Sanader (entinen Ivica SanaderPrime Minister Earned His Doctoral Degree as Ivica ) (s. 8. kesäkuuta 1953 Split) on kroatialainen poliitikko. Hän oli maan pääministeri joulukuusta 2003 alkaen, mutta erosi tehtävästään yllättäen 1. heinäkuuta 2009. Hänet tuomittiin myöhemmin kymmenen vuoden vankeusrangaistukseen korruptiosta. Sanader on suorittanut tohtorintutkinnon romaanisista kielistä ja vertailevasta kirjallisuustieteestä Innsbruckin yliopistosta, Itävallasta. Äidinkielensä kroatian lisäksi hän puhuu saksaa, englantia, ranskaa ja italiaa. Sanader palasi Itävallasta Splitiin 1990-luvun alussa. Hän työskenteli kansallisteatterin johdossa Splitissä. Hänet valittiin HDZ:n edustajana alahuoneeseen vuonna 1992. Pian hänet nimitettiin tiede- ja teknologiaministeriksi, vuosiksi 1992–1993. Vuosina 1993–1995 ja 1996–2000 hän toimi varaulkoministerinä. Karismaattisen johtajansa Franjo Tuđmanin kuoltua HDZ menetti kannatustaan. Sanaderin johdolla äärikansallinen HDZ muuttui maltilliseksi euromyönteiseksi keskusta-oikeistolaiseksi konservatiivipuolueeksi. Johtajuuskamppailun vuoksi oikeisto erosi puolueesta vuonna 2002, ja perusti oman Kroaattiblokkinsa, mutta ei saanut kerättyä itselleen kannatusta. Vuoden 2003 vaalivoiton jälkeen presidentti nimitti 9. joulukuuta 2003 Sanaderin hallituksen muodostajaksi. Parlamentti hyväksyi 23. joulukuuta 2003 hänen hallituksensa, johon kuuluu lisäksi eläkeläisten puolue ja itsenäinen serbipuolue. Sanader pyrki johtamaan maansa Euroopan unioniin, jonka kanssa käytäviä neuvotteluja ei kuitenkaan voitu saada valmiiksi ennen seuraavia vaaleja. Hänen työtään hankaloitti maassa kasvava EU-vastaisuus. Sanaderin suosio oli vahva, mutta sitä heikensi päätös korvata Itävallan kansalaisille toisen maailmansodan jälkeen kansallistettu omaisuus. Vuoden 2005 paikallisvaaleissa oppositio otti voiton, ja kenraali Ante Gotovinan pidätys Kanariansaarilla joulukuussa 2005 laski hallituksen suosiota. Sanader oli viimeinen valtiomies, joka tapasi paavi Johannes Paavali II:n vatikaanissa helmikuussa 2005, muutamia viikkoja ennen tämän kuolemaa. Marraskuun 2007 lopulla järjestyttyjen vaalien jälkeen Sanader jatkoi pääministerinä. Oikeistolaista HDZ:aa tukivat Kroatian talonpoikaispuolue (HSS) ja Sosiaaliliberaali puolue (HSLS). Sanaderin kaudelta tunnetaan useita korruptiotapauksia, joista jo 11 merkittävimmän summaksi Jutarnji list -lehti laski 192,5 miljoonaa euroa. Sanader pakeni Kroatiasta 9. joulukuuta 2010 muutamia tunteja ennen kuin parlamentti päätti hänen syytesuojansa poistamisesta, jotta hänet voitaisiin pidättää. Hänet pidätettiin seuraavana päivänä Itävallassa. Marraskuussa 2012 hänet tuomittiin kymmeneksi vuodeksi vankilaan korruptiosta. == Lähteet == == Aiheesta muualla == Luokka:Kroatian pääministerit Luokka:Vuonna 1953 syntyneet Luokka:Elävät henkilöt